CELEX: 42012X0107(02)
Language: sk
Date: 2012-01-07 00:00:00
Title: Zmeny z roku 2010 k predpisu Európskej hospodárskej komisie Organizácie Spojených národov (EHK OSN) č. 23 – Jednotné ustanovenia o typovom schvaľovaní spätných svietidiel motorových vozidiel a ich prípojných vozidiel

7.1.2012   
            
            
               SK
            
            
               Úradný vestník Európskej únie
            
            
               L 4/18
            
         Právny účinok podľa medzinárodného práva verejného majú iba originálne texty EHK OSN. Status tohto predpisu a dátum nadobudnutia jeho platnosti je potrebné overiť v poslednom znení dokumentu EHK OSN o statuse TRANS/WP.29/343, ktorý je k dispozícii na internetovej stránke:
   http://www.unece.org/trans/main/wp29/wp29wgs/wp29gen/wp29fdocstts.html
   Zmeny z roku 2010 k predpisu Európskej hospodárskej komisie Organizácie Spojených národov (EHK OSN) č. 23 – Jednotné ustanovenia o typovom schvaľovaní spätných svietidiel motorových vozidiel a ich prípojných vozidiel
   Zmeny k predpisu č. 23 uverejnenému v Ú. v. EÚ L 148, 12.6.2010, s. 34.
   Vrátane:
   doplnku 16 k pôvodnému zneniu predpisu – dátum nadobudnutia platnosti: 9. decembra 2010;
   doplnku 17 k pôvodnému zneniu predpisu – dátum nadobudnutia platnosti: 23. júna 2011.
   
      Zmeny v obsahu
   
   Obsah sa mení takto:
   
      „…
      PRÍLOHY
      
                  Príloha 1 –
               
               Oznámenie týkajúce sa udelenia alebo rozšírenia alebo zamietnutia alebo odňatia typového schválenia alebo definitívneho zastavenia výroby typu spätného svietidla podľa predpisu č. 23
            
                  Príloha 2 –
               
               Príklady usporiadania schvaľovacích značiek
            
                  Príloha 3 –
               
               Fotometrické merania
            
                  Príloha 4 –
               
               Minimálne požiadavky na postupy kontroly zhody výroby
            
                  Príloha 5 –
               
               Minimálne požiadavky na odoberanie vzoriek inšpektorom“
            
   
      Zmeny v hlavnom texte predpisu
   
   Vkladá sa nový bod 5.3.3, ktorý znie takto:
   
      
                  „5.3.3.
               
               
                  Modul zdroja svetla musí byť konštruovaný tak, že bez ohľadu na použitie nástroja(-ov), nebude možné ho mechanicky zameniť s iným vymeniteľným homologizovaným zdrojom svetla.“
               
            
   Bod 8 sa mení takto:
   
      „8.   FARBA VYŽAROVANÉHO SVETLA
      Farba vyžarovaného svetla vo vnútri poľa mriežky rozloženia svetla definovaného v bode 2 prílohy 3 musí byť biela. Na overenie týchto kolorimetrických charakteristík sa uplatňuje skúšobný postup opísaný v bode 7 tohto predpisu. Mimo tohto poľa sa nesmú pozorovať žiadne ostré zmeny svetla.
      V prípade svietidiel vybavených nevymeniteľnými svetelnými zdrojmi (žiarovky a iné) sa však kolorimetrické charakteristiky overujú so svetelnými zdrojmi nachádzajúcimi sa vo svietidle v súlade s príslušnými ustanoveniami bodu 7.1 tohto predpisu.“
   
   Bod 9.2 sa mení takto:
   
      
                  „9.2.
               
               
                  Musia byť splnené minimálne požiadavky na postupy kontroly zhody výroby stanovené ďalej v prílohe 4 k tomuto predpisu.“
               
            
   Bod 9.3 sa mení takto:
   
      
                  „9.3.
               
               
                  Minimálne požiadavky na odoberanie vzoriek inšpektorom stanovené ďalej v prílohe 5 k tomuto predpisu musia byť splnené.“
               
            
   
      Zmeny príloh
   
   Príloha 4 sa vypúšťa.
   Príloha 5 (predošlá) sa prečísluje ako príloha 4.
   Bod 2.5 v prílohe 4 (nová) sa mení takto:
   
      „2.5.   Kritériá prijateľnosti
      Výrobca je zodpovedný za vypracovanie štatistickej štúdie o výsledkoch skúšok a po dohode s príslušným orgánom za definovanie kritérií prijateľnosti svojich výrobkov tak, aby boli splnené špecifikácie stanovené na účely overenia zhody výrobkov v bode 9.1 tohto predpisu.
      Kritériá prijateľnosti musia byť také, aby pri úrovni spoľahlivosti 95 % bola minimálna pravdepodobnosť úspešného absolvovania náhodnej kontroly v súlade s prílohou 5 (prvý odber) 0,95.“
   
   Príloha 6 (predošlá) sa prečísluje ako príloha 5.